ฐานะการเงินและผลการดำเนินงาน

งบการเงินรวมของบริษัทและบริษัทย่อย

ก) รายงานการสอบบัญชี

-   รายงานของผู้สอบบัญชีสำหรับงบการเงินปี 2550 ซึ่งตรวจสอบโดย นายณรงค์ พันตาวงษ์
    ผู้สอบบัญชีอนุญาตเลขทะเบียน 3315 จากบริษัท สำนักงาน เอินส์ท แอนด์ ยัง จำกัด
    ได้ให้ความเห็นอย่างไม่มีเงื่อนไขว่างบการเงินได้จัดทำขึ้นโดยถูกต้องตามที่ควรในสาระสำคัญตามหลักการบัญชีรับรองทั่วไป

-   รายงานของผู้สอบบัญชีสำหรับงบการเงินปี 2551 ซึ่งตรวจสอบโดย นายณรงค์ พันตาวงษ์
    ผู้สอบบัญชีอนุญาตเลขทะเบียน 3315 จากบริษัท สำนักงาน เอินส์ท แอนด์ ยัง จำกัด
    ได้ให้ความเห็นอย่างไม่มีเงื่อนไขว่างบการเงินได้จัดทำขึ้นโดยถูกต้องตามที่ควรในสาระสำคัญตามหลักการบัญชีรับรองทั่วไป

-   รายงานของผู้สอบบัญชีสำหรับงบการเงินปี 2552 ซึ่งตรวจสอบโดย นายณรงค์ พันตาวงษ์
    ผู้สอบบัญชีอนุญาตเลขทะเบียน 3315 จากบริษัท สำนักงาน เอินส์ท แอนด์ ยัง จำกัด
    ได้ให้ความเห็นอย่างไม่มีเงื่อนไขว่างบการเงินได้จัดทำขึ้นโดยถูกต้องตามที่ควรในสาระสำคัญตามหลักการบัญชีรับรองทั่วไป

ข) ตารางสรุปอัตราส่วนทางการเงินที่สำคัญ

  ------------------------------------------- -------- -------- ---------
                                              2550     2551     2552

  อัตราส่วนสภาพคล่อง                                               

  อัตราส่วนสภาพคล่อง                             2.08     2.91     2.35

  อัตราส่วนสภาพคล่องหมุนเร็ว                       1.09     1.39     1.22

  อัตราส่วนสภาพคล่องกระแสเงินสด                   0.38     0.43     0.47

  อัตราส่วนหมุนเวียนลูกหนี้การค้า                     8.83     11.04    13.50

  ระยะเวลาเก็บหนี้เฉลี่ย                           40.79    32.61    26.67

  อัตราส่วนหมุนเวียนสินค้าคงเหลือ                    39.41    44.47    46.05

  ระยะเวลาขายสินค้าเฉลี่ย                         9.13     8.10     7.82

  อัตราส่วนหมุนเวียนเจ้าหนี้การค้า                    13.57    14.37    18.30

  ระยะเวลาชำระหนี้เฉลี่ย                          26.52    25.05    19.67

  วงจรเงินสด                                   23.40    15.66    14.82

  อัตราส่วนแสดงความสามารถในการหากำไร                              

  อัตรากำไรขั้นต้น                                12.44    11.92    13.37

  อัตรากำไรจากการดำเนินงาน                      2.57     2.03     3.68

  อัตรากำไรอื่น                                  1.09     1.39     1.46

  อัตราส่วนเงินสดต่อการทำกำไร                     150.98   140.00   100.28

  อัตรากำไรสุทธิ                                 3.25     2.90     4.27

  อัตราผลตอบแทนผู้ถือหุ้น(Weighted)                 9.43     7.41     12.31

  อัตราส่วนแสดงประสิทธิภาพในการดำเนินงาน                             

  อัตราผลตอบแทนจากสินทรัพย์                       7.01     5.82     9.67

  อัตราผลตอบแทนจากสินทรัพย์ถาวร                   24.33    22.92    33.44

  อัตราการหมุนของสินทรัพย์                         2.15     2.01     2.27

  อัตราส่วนวิเคราะห์นโยบายทางการเงิน                                 

  อัตราส่วนหนี้สินต่อส่วนของผู้ถือหุ้น                    0.34     0.21     0.33

  อัตราส่วนความสามารถในการชำระดอกเบี้ย            26.25    21.11    37.86

  อัตราส่วนความสามารถชำระภาระผูกพัน(CashBasis)    1.17     1.01     1.91

  อัตราการจ่ายเงินปันผล                           70.55    74.90    66.42
  ------------------------------------------- -------- -------- ---------

11.1 คำอธิบายและการวิเคราะห์ฐานะการเงินและผลการดำเนินงาน

  (1) ภาพรวมของผลการดำเนินงานที่ผ่านมา

ปี 2552 ถึงแม้ว่าบริษัทฯจะต้อง เผชิญกับปัญหาราคาวัตถุดิบที่ปรับตัวสูงขึ้นตามภาวะราคาน้ำมัน
รวมทั้งบริษัทฯยังต้องแบกรับภาระค่าใช้จ่ายที่เพิ่มขึ้น
แต่จากการที่บริษัทมีการบริหารจัดการที่ดีจึงทำให้ต้นทุนการผลิตต่ำ
ประกอบด้วยยอดขายอาหารกุ้งที่ขายเพิ่มขี้นจึงทำให้ต้นทุนขายต่ำกว่าปีที่ผ่านมา

อย่างไรก็ตามบริษัทฯ ยังคงยึดมั่นที่จะนำเสนอสิ่งที่ดีที่สุดให้แก่ลูกค้าและเกษตรกรผู้เลี้ยงสัตว์น้ำ
และยังมุ่งมั่นที่จะรักษาคุณภาพสินค้าให้มีความคงที่อยู่เสมอ
เพื่อให้เกษตรกรผู้เลี้ยงสัตว์น้ำได้รับสินค้าที่มีมาตรฐาน

ส่วนของอาหารปลานั้น ในปี 2552 ปัญหาปลาล้นตลาด
00ส่งผลกระทบมาถึงอุตสาหกรรมอาหารปลาเป็นอย่างมาก

บริษัทฯ มีผลการดำเนินงานที่ดีขึ้น โดยมีอัตรากำไรขั้นต้นเพิ่มขึ้นจากร้อยละ 11.92 ในปี 2551
เป็นร้อยละ 13.37 ในปี 2552 และอัตรากำไรสุทธิเพิ่มขึ้นจากร้อยละ 2.90 ในปี 2551
เป็นร้อยละ 4.27 ในปี 2552 เนื่องจากบริษัทมีการบริหารจัดการวัตถุดิบ
การผลิตให้มีประสิทธิภาพมากขึ้น ประกอบกับยอดขายที่เพิ่มขึ้น ส่งผลให้บริษัทฯ
มีอัตราต้นทุนสินค้าที่ลดลง ทั้งนี้บริษัทฯ
พยายามปรับปรุงประสิทธิภาพเครื่องจักรและขบวนการผลิตให้สามารถเพิ่มผลผลิตให้สูงขึ้น
โดยลดการสูญเสียในการผลิตให้เหลือน้อยที่สุดอย่างต่อเนื่อง

  (2) ผลการดำเนินงานที่ผ่านมา

1.  รายได้จากการขาย

สัดส่วนของรายได้จากการขายต่อรายได้ทั้งสิ้น จะอยู่ในราวร้อยละ 98.57 โดยยอดขายในปี 2552
ตามงบการเงินรวมเท่ากับ 2,506.463 ล้านบาท เพิ่มขึ้นจากปีก่อน 383.47
ล้านบาทหรือเพิ่มขึ้นคิดเป็นร้อยละ 18.08

รายได้จากการขายของบริษัทฯ และบริษัทย่อยจำแนกเป็นรายได้จากผลิตภัณฑ์อาหารกุ้ง ร้อยละ
72.88 ผลิตภัณฑ์อาหารปลาร้อยละ 24.40 ลูกกุ้งร้อยละ 0.95 และวัตถุดิบร้อยละ 0.33
(รายได้จากวัตถุดิบเป็นการซื้อมาเพื่อขายต่อให้บริษัทย่อย)
โดยอาหารกุ้งมีสัดส่วนการขายเพิ่มขึ้นจากงวดเดียวกันของปีก่อนคิดเป็นร้อยละ 35.25
ส่วนอาหารปลามีสัดส่วนการขายลดลงร้อยละ 15.52

2.  รายได้อื่น

รายได้ที่ไม่ใด้เกิดจากการขายสินค้าที่มีจำนวนมากที่สุดได้แก่ รายได้ค่าเช่า ประมาณ 17 ล้านบาท
ซึ่งเกิดจากการที่นำห้องเย็นไปให้ผู้อื่นเช่า รายได้อื่นราว 19.33 ล้านบาท ประกอบด้วยดอกเบี้ยรับ
กำไรจากการจำหน่ายทรัพย์สิน รายได้จากการชดเชยการส่งออกและอื่นๆ
ซึ่งที่ผ่านมากำไรจากการจำหน่ายทรัพย์สินจะเป็นรายการที่มีจำนวนผันผวนไม่แน่นอนส่วนรายได้อื่นที่เหลือจะมีจำนวนที่ไม่แปรปรวนมากนัก

3.  ต้นทุนขาย

ต้นทุนขายลดลงจากร้อยละ 88.08 ในปี 2551 เป็นร้อยละ 86.63 ในปี 2552
เนื่องจากการบริหารการจัดซื้อที่มีประสิทธิภาพและยอดขายเพิ่มขี้น
ส่งผลทำให้ต้นทุนขายของบริษัทฯต่ำลง

4.  ค่าใช้จ่ายในการขายและบริหาร

ค่าใช้จ่ายในการขายและบริหารใกล้เคียงกับปีก่อน จากร้อยละ 9.69 ในปี 2551 เป็นร้อยละ
9.68 ในปี 2552 เนื่องจากบริษัทฯ
มีนโยบายป้องกันความเสี่ยงจากการชำระหนี้จากลูกหนี้ให้สอดคล้องกับสถานการณ์ในปัจจุบัน
มีการปรับค่าเผื่อหนี้สงสัยจะสูญ ให้สอดคล้องกับคุณภาพของลูกหนี้ในปัจจุบัน

5.  ดอกเบี้ยจ่าย

อัตราดอกเบี้ยจ่ายลดลงจากร้อยละ 0.18 ในปี 2551 เป็นร้อยละ 0.09 ในปี 2552
สาเหตุมาจากบริษัทฯ มีชำระยอดเงินกู้ระยะยาวทั้งหมด

6.  ภาษีเงินได้นิติบุคคล

อัตราภาษีเงินได้นิติบุคคลเพิ่มขึ้นจากร้อยละ 0.33 ในปี 2551 เป็น ร้อยละ 0.74 ในปี 2552
เนื่องจาก บริษัทฯ มีผลกำไรเพิ่มขึ้น จึงทำให้ภาษีเงินได้นิติบุคคลเพิ่มขึ้น

7.  กำไรสุทธิ

อัตรากำไรสุทธิ เพิ่มขึ้นจากร้อยละ 2.90 ในปี 2551 เป็น ร้อยละ 4.27 ในปี 2552
ผลมาจากต้นทุนขายลดลง

8.  อัตราผลตอบแทนต่อผู้ถือหุ้น

หากพิจารณาผลตอบแทนต่อผู้ถือหุ้นจากเงินปันผลที่ผู้ถือหุ้นได้รับโดยตรงนั้น จะพบว่า บริษัทฯ
ได้มีการจ่ายเงินปันผลจากผลการดำเนินงานปี 2552 ที่อัตราร้อยละ 67 สูงกว่านโยบายบริษัทฯ
ที่กำหนดไว้จะจ่ายเงินปันผลประมาณร้อยละ 60 ของผลกำไรสุทธิ

11.2 ฐานะการเงิน

  (1) สินทรัพย์

1.  ส่วนประกอบของสินทรัพย์

บริษัทฯ มีสินทรัพย์รวม 1,192.050 ล้านบาท เพิ่มขึ้นจากปี 2551 ซึ่งมีสินทรัพย์รวม 1,019.994
ล้านบาท หรือคิดเป็นร้อยละ 16.87 เนื่องจากเงินสดหรือรายการเทียบเท่าเพิ่มขึ้น
รวมทั้งลูกหนี้คงเหลือเพิ่มขึ้นกว่าปีที่แล้ว โดยมีสัดส่วนของสินทรัพย์หมุนเวียน ต่อ
สินทรัพย์ไม่หมุนเวียน อยู่ในอัตราราว 58 : 42

2.  คุณภาพของสินทรัพย์

-   ลูกหนี้

ปี 2550- 2552 บริษัทฯ มีลูกหนี้สุทธิ 210.39 ล้านบาท 161.79 ล้านบาท และ 195.75
ล้านบาท ตามลำดับ โดยมีระยะเวลาการเก็บหนี้ 32 วัน 32 วัน และ 27 วัน ลูกหนี้ที่ไม่เกิน 6
เดือน เพิ่มขึ้นจากปี 2551 ที่มีเพียงร้อยละ 99.10 ของยอดลูกหนี้ (สุทธิ) มาเป็นร้อยละ 101.41
ของยอดลูกหนี้ (สุทธิ) จึงทำให้คุณภาพของลูกหนี้ในปัจจุบันถือว่าดีกว่าปีก่อน
ทั้งนี้บริษัทมีนโยบายการตั้งสำรองหนี้สงสัยจะสูญโดยพิจารณาจากอายุหนี้

-   สินค้าคงเหลือ

สินค้าคงเหลือส่วนใหญ่จะเป็นของบริษัทฯ โดยในงบเฉพาะบริษัทฯ นั้น สินค้าคงเหลือในปี 2552
มีประมาณ 301 ล้านบาท ดังนั้นสินค้าคงเหลือประมาณ 30 ล้านบาทจะอยู่ที่บริษัทย่อย
ซึ่งเกือบทั้งหมดจะเป็นวัตถุดิบ

เนื่องจากบริษัทฯ มีระเบียบการเก็บรักษาสินค้าสำเร็จรูป และวัตถุดิบของบริษัทฯ
จะมีการหมุนเวียนเร็ว จะเห็นได้จากระยะเวลาขายสินค้าเฉลี่ยมีประมาณ 8 วันเท่านั้น
ดังนั้นจึงตั้งสำรองค่าเผื่อสินค้าเสื่อมคุณภาพเพียงเล็กน้อย

(2) สภาพคล่อง

1.  กระแสเงินสด

กำไรสุทธิตามงบกำไรขาดทุนกับกำไรที่เป็นเงินสดเพิ่มขึ้น ทั้งนี้เนื่องจากในปี 2552 บริษัทฯ
มีการตั้งการด้อยสินค้าและสินค้าเสิ่อมคุณภาพจำนวน 1.9 ล้านบาท
ซึ่งเป็นค่าใช้จ่ายที่ไม่เป็นตัวเงินสด ค่าเสื่อมราคาลดลง
รวมถึงมีส่วนขาดทุนสุทธิส่วนที่เป็นของผู้ถือหุ้นส่วนน้อยของบริษัทย่อย จำนวน 12 ล้านบาท
ซึ่งเป็นรายได้ที่ไม่เป็นเงินสด

กำไรที่เป็นเงินสดมียอดเพิ่มขึ้นจาก 142.27 ล้านบาทในปี 2551 เป็น 202.65 ล้านบาท ในปี
2552 บริษัทไม่มีปัญหาการขาดสภาพคล่องในการดำเนินการ

ในปี 2552 บริษัทฯ และบริษัทย่อยมีสินทรัพย์ในการดำเนินการเพิ่มขึ้น 135.65 ล้านบาท
แบ่งเป็นลูกหนี้การค้า 42 ล้านบาท และสินค้าคงเหลือราว 94 ล้านบาท ไม่มีปัญหาเรื่องสภาพคล่อง
เพราะลูกหนี้ส่วนใหญ่ยังไม่ครบกำหนดชำระ
ส่วนสินค้าคงเหลือสามารถเปลี่ยนเป็นเงินสดได้อย่างรวดเร็ว และบริษัทฯ
มีหนี้สินในการดำเนินงานเพิ่มขึ้น 62 ล้านบาท แบ่งเป็นเจ้าหนี้การค้าราว 43 ล้านบาท
หนี้สินหมุนเวียนอื่น 16 ล้านบาท และอื่นๆ 3 ล้านบาท

2.  อัตราส่วนสภาพคล่องที่สำคัญ

ปี 2550 – 2552 บริษัทมีอัตราส่วนสภาพคล่อง 2.08 เท่า 2.91 เท่า และ 2.35 เท่า
ตามลำดับ บริษัทมีสภาพคล่องที่ดีซึ่งเป็นผลมาจากการบริหารการจัดเก็บหนี้ที่มีประสิทธิภาพ และ
บริษัทฯ ได้มีการชำระกู้ยืมเงินระยะสั้นและระยะยาวทั้งหมด

  (3) แหล่งที่มาของเงินทุน

  (3.1) โครงสร้างเงินทุนและความเหมาะสม

บริษัทฯ มีนโยบายระมัดระวัง (Conservative) ในการขยายการลงทุนและการก่อหนี้
โดยเฉพาะหนี้ผูกพันระยะยาว ดังนั้นที่ผ่านมาเมื่อบริษัทฯ มีการขยายตัวในสินทรัพย์
เงินทุนที่ใช้นั้นจึงจะมาจากทั้งหนี้สินและส่วนของผู้ถือหุ้น
อัตราส่วนหนี้สินต่อส่วนของผู้ถือหุ้นจึงยังอยู่ระดับต่ำ
ทำให้ไม่มีความเสี่ยงในด้านเสถียรภาพทางการเงิน

  (3.2) ส่วนของผู้ถือหุ้น

ส่วนของผู้ถือหุ้นเพิ่มขึ้นจากการที่บริษัทฯ มีกำไรจากการดำเนินงาน และบริษัทฯ
มีการจ่ายเงินปันผลในอัตราที่สูง

  (3.3) หนี้สิน

สำหรับปี 2551 - 2552 หนี้เพิ่มขึ้นในงบการเงินรวม จำนวน 177.22 เป็น 296.27
ล้านบาทตามลำดับนั้น ส่วนใหญ่จะเป็นหนี้ที่เป็นค่าใช้จ่ายในการดำเนินงานของกิจการ

กรณีเงินกู้ที่บริษัทฯ กู้ยืมมาเพื่อนำไปใช้ในการดำเนินกิจการ เงินกู้ยืมระยะสั้นดังกล่าวเป็นเงินกู้แบบ
Revolving Credit Line ซี่งบริษัทกู้กับสถาบันการเงินภายในประเทศเป็นเงินบาท
โดยมีอัตราดอกเบี้ยแบบคงที่ กำหนดชำระคืนตามระยะเวลาที่กำหนดในตั๋วสัญญาใช้เงิน โดยบริษัทฯ
สามารถออกตั๋วสัญญาใช้เงินใบใหม่แทนใบที่หมดอายุได้ ทั้งนี้เงินกู้ดังกล่าวมีบุคคลค้ำประกัน

11.3 ปัจจัยและอิทธิพลหลักที่อาจมีผลต่อผลการดำเนินงานหรือฐานะการเงินในอนาคต

บริษัทฯ มีการออกและเสนอขายใบสําคัญแสดงสิทธิให้แก่ผู้ถือหุ้น จำนวน 125,000,000 หน่วย
และออกและเสนอขายใบสําคัญแสดงสิทธิให้แก่กรรมการและพนักงานจำนวน 7,500,000 หน่วย
ใบสำคัญแสดงสิทธิมีอายุ 4 ปี โดยมีราคาใช้สิทธิ 1.50 บาท

11.4 ค่าตอบแทนของผู้สอบบัญชี

ค่าตอบแทนผู้สอบบัญชีปี 2552 ประกอบด้วยค่าตอบแทนจากการสอบบัญชีจำนวน 800,000 บาท
และค่าใช้จ่ายอื่นๆ จำนวน 131,110 บาท รวมเป็นจำนวนเงิน 931,110 บาท